અમદાવાદ: ઓપેક અને યુરોપિયન યુનિયનની મળી રહેલી બેઠક વચ્ચે આજે વિદેશી શેરબજાર નીચા ગેપથી ખૂલ્યાં છે. અનિશ્ચિતતાભર્યા સેન્ટિમેન્ટ વચ્ચે સ્થાનિક શેરબજાર પણ આજે શરૂઆતે રેડ ઝોનમાં ખૂલ્યું હતું. બીએસઇ સેન્સેક્સ ૫૨.૬૨ પોઇન્ટના ઘટાડે ૨૬,૬૬૧.૩૧ની સપાટીએ, જ્યારે એનએસઇ નિફ્ટી ૨૦.૬૦ પોઇન્ટના ઘટાડે ૮૧૫૯.૩૫ પોઇન્ટની સપાટીએ ટ્રેડિંગમાં જોવા મળી હતી. ખાસ કરીને આજે બેન્ક અને કેપિટલ ગુડ્સ સેક્ટરમાં પ્રોફિટ બુકિંગ જોવા મળ્યું છે.